Diari Oficial de la Generalitat Valenciana


Sumari del DOGV 4974, del 30-03-2005 (2005/3104)

RESOLUCIÓ de 7 de març de 2005, del president de l'Institut Valencià d'Investigacions Agràries, per la qual es fa pública la convocatòria de set beques de doctorat.
--------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3104


Data del document
:   07-03-2005

Organisme emissor
:   Institut Valencià d'Investigacions Agraries

Tipus de document
:   Resolució

Correcció d'errades

 Descriptors 

:   * suport econòmic
    * ajuda pública
    * assignació per estudis
    * investigació agronòmica

RESOLUCIÓ de 7 de març de 2005, del president de l'Institut Valencià d'Investigacions Agràries, per la qual es fa pública la convocatòria de set beques de doctorat. [2005/X3104]
  
El Consell Rector de l'Institut Valencià d'Investigacions Agràries (IVIA) en virtut de les atribucions que li conferix l'article 6 de la Llei 4/1991, de 13 de març, de creació com a entitat autònoma de la Generalitat Valenciana de l'IVIA, així com l'article 6 del Reglament de l'Institut aprovat pel Decret 233/1991, de 9 de desembre, del Consell de la Generalitat Valenciana, i de conformitat amb els acords del propi Consell Rector de 14 d'abril de 1992 i 4 de novembre de 1994, pels quals es regula l'estada en l'Institut d'estudiants i becaris, en les seues reunions de 30 de març i 22 de novembre de 2004, va acordar convocar beques de doctorat.
  
Basant-se en els referits acords, resolc:
  
Primer
  
Convocar les beques de doctorat en els temes que s'especifiquen en l'annex III i aprovar les bases per les qual se'n regirà la concessió, que s'inclouen com annexos I i II de la present resolució.
  
Segon
  
Les beques seran finançades a càrrec del capítol IV dels pressupostos de l'IVIA per a l'exercici 2005.
  
Tercer
  
Contra la present resolució que posa fi a la via administrativa es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant la Sala Contenciosa administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Moncada, 7 de març de 2005.- El president: Juan Gabriel Cotino Ferrer.
  
ANNEX I
  
Bases generals de procediment d'aplicació a tots els annex de la present resolució
  
1. Finalitat de la convocatòria
  
L'objecte d'esta convocatòria és regular el procediment de concessió de les beques que s'especifiquen en els annexos corresponents.
  
2. Sol·licituds i documentació
  
Les sol·licituds, dirigides al director de l'IVIA, podran presentar-se en el registre general de la Conselleria d'Agricultura, Pesca i Alimentació, carrer Amadeu de Savoia, núm. 2 (València), o en el registre de l'IVIA, a Moncada (València), siti en la carretera Moncada a Nàquera, km. 4,5, o per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú. Les sol·licituds es formalitzaran prenent com a model l'imprés normalitzat que figura com annex A.
  
Quan la sol·licitud es remeta per correu certificat, haurà de presentar-se en la corresponent oficina de correus, en sobre obert perquè puga ser estampat el segell de la data en l'imprés de la sol·licitud.
  
En les sol·licituds s'indicarà el tema de la beca a la qual es concorre, i s'adjuntarà la documentació següent:
  
- Currículum vitae de la persona sol·licitant i documentació justificativa de tots els mèrits que s'al·leguen.
  
- Fotocòpia del Document Nacional d'Identitat, o del document equivalent en el cas de nacionals d'estats membres de la Unió Europea.
  
- Fotocòpia del certificat acadèmic personal detallat, en el que figure la titulació, les qualificacions obtingudes i les dates d'obtenció de les qualificacions.
  
3. Condicions
  
En cas de sol·licitar més d'una beca, s'haurà de presentar una sol·licitud per cada beca amb la seua corresponent documentació.
  
4. Termini de presentació de sol·licituds
  
Les sol·licituds podran presentar-se des de l'endemà de la publicació d'esta resolució en el Diari Oficial de la Generalitat Valenciana fins a les 14 hores del dia 29 d'abril d'enguany.
  
5. Composició de les comissions avaluadores i sistema de selecció
  
La comissió que ha d'avaluar els mèrits dels aspirants i que elevarà la corresponent proposta al President de l'Institut, estarà formada pels membres següents:
  
- President: el director de l'IVIA
  
- Secretari: el secretari de l'IVIA
  
- Vocals:
  
- el/s investigadors/es responsables de la direcció de la beca o de l'estada de formació
  
- dos investigadors pertanyents a la plantilla de personal de l'IVIA
  
Els dos investigadors de l'IVIA, que han d'integrar-se en la Comissió com a vocals, així com els que hagen de substituir, en cas de necessitat, al president, al secretari o a qualsevol dels vocals, seran anomenats pel vicepresident primer de l'IVIA.
  
La comissió es reunirà per a la selecció de candidats, alçarà acta de la reunió i elevarà proposta raonada el president de l'Institut.
  
6. Resolució
  
La concessió de les beques, es realitzarà per resolució del president de l'IVIA. Les resolucions d'adjudicació es publicaran en el Diari Oficial de la Generalitat Valenciana, i es consideraran denegades les sol·licituds que no figuren en la relació.
  
El termini màxim per a resoldre la concessió de les beques que s'establixen en la present convocatòria serà de tres mesos a partir de la data de la seua publicació en el Diari Oficial de la Generalitat Valenciana.
  
7. Obligacions del becari/a i acceptació de la beca
  
Els becaris estaran subjectes a la normativa per la qual es regula l'estada en l'Institut d'estudiants i becaris establida per Acords del Consell Rector de 14 d'abril de 1992 (DOGV núm. 1816, de 01.07.92) i 4 de novembre de 1994 (DOGV núm. 2413, de 23.12.94).
  
En qualsevol cas l'acceptació de la beca, en les condicions de la convocatòria, suposarà les obligacions següents:
  
a) Incorporar-se a l'Institut i dedicar-se exclusiva i eficaçment a fi de la beca, entenent que si no s'incorpora, en la data que establisca la resolució d'adjudicació de la beca, es podrà considerar que renúncia a la beca.
  
b) Realitzar les funcions que li assigne l'investigador/a responsable de la direcció de la beca, a fi d'aconseguir-ne l'objectiu. Estes funcions hauran de realitzar-se durant l'horari de treball de l'IVIA.
  
c) Atindre's a les obligacions generals derivades de la normativa vigent sobre ajudes i subvencions públiques i, en particular, a qui fa referència l'article 47 de la Llei d'Hisenda Pública de la Generalitat Valenciana.
  
d) Guardar prou confidencialitat sobre qualsevol informació nova derivada dels resultats obtinguts en el desenvolupament de la beca, resultats que en tot cas pertanyen per dret a l'IVIA.
  
e) No publicar cap article, ni remetre cap comunicació a qualsevol entitat o organisme sobre matèries relacionades amb el tema de la beca, sense la amb l'autorització prèvia de l'investigador responsable de la seua direcció, i en qualsevol cas fent constar expressament el patrocini de l'IVIA.
  
8. Caràcter de les beques
  
Estes beques no establixen cap relació laboral entre les persones beneficiàries i l'IVIA, ni implica per part de l'Institut cap compromís quant a la posterior incorporació de les persones beneficiades a la seua plantilla de personal.
  
9. Incompatibilitat de la beca
  
Atés que l'objectiu de les beques és la formació dels beneficiaris, no en podran ser beneficiaris els que hagen disfrutat prèviament d'una altra beca de característiques anàlogues en l'IVIA.
  
El benefici d'estes beques és incompatible amb qualsevol altra retribució o ajuda.
  
ANNEX II
  
Bases de la convocatòria de beques de doctorat
  
1. Objectiu de les beques
  
L'objecte de les beques de doctorat és la formació de titulats universitaris per mitjà de la realització de tesis doctorals en l'IVIA.
  
2. Requisits
  
Per a optar a estes beques serà necessari:
  
a) Ser espanyol o tindre la nacionalitat d'un dels estats membres de la Unió Europea.
  
b) Estar en possessió del títol de llicenciat o enginyer superior. Els títols obtinguts en l'estranger o en centres universitaris espanyols no oficials hauran d'estar reconeguts oficialment en el moment de sol·licitar la beca. A estos efectes es considerarà reconegut el títol quan la persona sol·licitant acredite que ha sigut admesa en els programes de doctorat d'una universitat pública espanyola.
  
3. Criteris d'avaluació
  
Cada comissió valorarà, per a la selecció dels candidats, els aspectes següents:
  
- Expedient acadèmic general; atorgant fins a un màxim de quatre punts.
  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb tal tema; atorgant fins a un màxim de dos punts.
  
- Coneixement d'idiomes relacionats amb la literatura científica del tema objecte de la beca, valorat per certificació acadèmica o per estada en països on la dita llengua siga idioma oficial; atorgant fins a un màxim d'un punt.
  
- Experiència prèvia i cursos d'especialització relacionats amb el tema de la beca; atorgant fins a un màxim de dos punts.
  
- Altres mèrits acadèmics, científics o d'investigació; atorgant fins a un màxim d'un punt.
  
Per a la millor avaluació d'este apartat, així com el de coneixement de l'idioma, la comissió avaluadora podrà convocar aquells candidats que considere oportú per a realitzar una entrevista personal.
  
4. Dotació de les beques
  
La dotació de les beques de doctorat serà inicialment d'1.100,00 euros bruts mensuals; a més les beques inclouran un segur combinat, a favor del becari, d'accidents individuals, intervenció quirúrgica i hospitalització i l'abonament de les taxes acadèmiques de cursos de tercer cicle.
  
5. Duració de les beques
  
El període de gaudi de les beques s'establirà en la resolució de concessió i finalitzarà, com a màxim, el 31 de desembre de 2005. Les beques es podran prorrogar en els successius exercicis pressupostaris, fins a un període màxim de quaranta-huit mesos, amb els requisits establits en l'apartat 9 del present annex.
  
6. Obligacions particulars del becari o becària
  
El becari o becària estarà obligat/da a:
  
a) Incorporar-se a l'Institut en el termini previst en la resolució de concessió, entenent que si no s'incorpora, es considerarà que renúncia a la beca, excepte si està fruint de suspensions previstes en la present resolució.
  
b) Presentar, en el termini d'un mes, des de la finalització de la beca, independentment de la causa que motive la finalització, una memòria de tot el treball realitzat, en el període global becat, amb la conformitat de l'investigador/a responsable de la direcció de la beca.
  
c) Comunicar l'obtenció del títol de doctor en el termini de deu dies, des de la seua obtenció, presentant, en tal termini, certificació expedida pel corresponent centre universitari, que l'interessat ha satisfet els drets d'expedició del títol (certificació supletòria) o resguard de l'abonament dels citats drets.
  
d) El becari o becària podrà sol·licitar, en el termini de deu dies, des de l'obtenció del títol de doctor, continuar fruint de la beca fins a un màxim del període concedit. La dita sol·licitud s'acompanyarà d'un informe de l'investigador/a responsable de la direcció de la beca sobre la conveniència de l'ampliació del període.
  
7. Suspensió de les beques
  
1) Es podrà autoritzar l'ajornament de la incorporació del becari o becària. Este ajornament haurà de ser sol·licitat per la persona interessada, amb la conformitat de l'investigador/a responsable de la direcció de la beca, explicant les raons que ho justifiquen i indicant exactament el temps que sol·licita, que en cap cas serà superior a tres mesos des de la data indicada en la resolució de concessió. Durant el període autoritzat d'ajornament de la incorporació no es percebrà cap retribució. De no incorporar-se una vegada conclòs el termini concedit, s'entendrà que renúncia a la beca.
  
2) El president de l'Ivia podrà concedir la interrupció temporal de gaudi de la beca a petició raonada de la persona interessada, sense percepció econòmica i amb la conformitat expressa de l'investigador/a responsable de la direcció de la beca i del director de l'Ivia. Durant la interrupció el becari/a serà donat de baixa en les respectives pòlisses d'assegurança.
  
3) Les interrupcions per causa d'incompatibilitat de percepcions no podran ser superiors a sis mesos en el transcurs de la beca i les seues possibles renovacions.
  
4) Les interrupcions per maternitat no podran ser superiors a setze setmanes, amb l'única excepció dels casos de part múltiple en què este termini pot ampliar-se en dos setmanes més per cada fill a partir del segon. La dotació econòmica de la beca es mantindrà en la seua totalitat mentre esta dure.
  
Els períodes ajornats i interromputs podran ser recuperats, a efectes de completar el període màxim establit en l'apartat 5 d'este annex, sempre que les disponibilitats pressupostàries ho permeten.
  
8. Renúncies i substitucions
  
Les renúncies o les baixes que es produïsquen entre els becaris de nova concessió dins dels quatre primers mesos, comptats des de l'inici de la beca, podran ser cobertes amb l'adjudicació de les vacants als suplents que figuraran en la resolució de concessió, per l'orde establit en esta.
  
El president de l'Ivia resoldrà l'adjudicació de les substitucions, a proposta del director de l'Ivia, amb un informe previ favorable de l'Investigador/a responsable de la direcció de la beca.
  
Als efectes de duració de la beca, i en el cas de les substitucions, el període de temps durant el qual la beca haja estat fruïda pel renunciant, serà irrecuperable.
  
9. Renovacions
  
1. El president de l'Ivia resoldrà les renovacions anuals de les beques que es regiran per les bases d'esta convocatòria.
  
2. Per a això el becari/a haurà de presentar durant el mes de novembre de cada exercici pressupostari, un imprés normalitzat de sol·licitud, al qual s'acompanyarà la documentació següent:
  
a) Un informe del becari sobre el treball realitzat i els resultats obtinguts durant l'últim període de la beca.
  
b) El pla de treball de l'any per al qual es demana la renovació, amb el conforme de l'investigador/a responsable de la direcció de la beca.
  
c) Un informe de l'investigador/a responsable de la direcció de la beca, en el que s'avaluarà el treball realitzat i la necessitat renovació.
  
3. La renovació estarà així mateix condicionada a l'existència de crèdit adequat i suficient en el corresponent exercici pressupostari.
  
ANNEX III
  
Temes beques de doctorat
  
Núm.
  
Tema
  
Investigador/a
  
Departament
  
1. Caracterització de gens de resistència a patògens en cítrics
  
Asins Cebrián, María José
  
Protecció vegetal i biotecnologia
  
2. Efectes de la tecnologia en la viabilitat econòmica i sostenibilitat dels cultius intensius en l'àrea mediterrània
  
Caballero Villar, Pedro
  
Economia
  
3. Desenvolupament de metodologies que permeten la selecció de nous patrons tolerants a la clorosi fèrrica induïda en sòls calcaris
  
Forner Valero, Juan B.
  
Citricultura i altres fruiters
  
4. Estudi de l'alimentació hidromineral dels cultius hidropònics
  
Martínez García, Pedro F.
  
Horticultura
  
5. Incorporacions tecnològiques per a reduir els costos de producció de cítrics a través de la mecanització
  
Moltó García, Enrique
  
Citricultura i altres fruiters
  
6. Avaluació de sistemes alternatius als fungicides sintètics per al control de malalties de postcollita de fruita fresca
  
Palou Vall, Lluís
  
Del Río Gimeno, Miguel Ángel
  
Postcollita
  
7. Caracterització de mecanismes de transferència horitzontal de gens implicats en la formació de biofilms en Staphylococcus aureus com a mecanismes de patogenicitat
  
Penadés Casanova, José Rafael
  
Juste Pérez, Florentino